cyanic-selkie/wikianc huggingface dataset:
Destaļinizācija
Izmaiņas padomju sabiedrībā
Kritikas robežas tika definētas 1956. gada 30. jūnija CK plēnuma lēmumā “Par personības kulta un tā seku pārvarēšanu”, kas uz tuvākajiem 30 gadiem noteica oficiālo staļinisma un Staļina personības novērtējuma interpretāciju. Lai arī tas bija solis atpakaļ, CK lēmums, atšķirībā no Hruščova slepenās runas, vismaz bija publisks un presē publicēts.
Turcijas basketbola izlase
Izlases lielākais panākums ir sudrabs 2010. gada Pasaules čempionātā.
Autoritārais Kārļa Ulmaņa režīms
Vadoņa emblēma
1935. gada maijā, atzīmējot apvērsuma pirmo gadadienu, Ulmanim pasniedza stilizētu Nameja gredzenu ar vanagu. Gredzena, vanaga simbola un Nameja saistībai nav nekāda vēsturiska pamatojuma, tas balstīts Aleksandra Grīna romānā "Nameja gredzens". Režīma ideoloģija lika uzsvaru uz saikni starp vēsturisko zemgaļu ķēniņu Nameju un Zemgalē dzimušo vadoni Ulmani.
Virspavēlnieks
Pēc Kara ministra Baloža negaidītās aiziešanas no visiem amatiem 1940. gada aprīļa sākumā, 15. maijā spēkā stājās jaunais Likums par valsts aizsardzību, kas cita starpā izveidoja Valsts aizsardzības komiteju, kura darbojās kā Valsts Prezidenta padomdevēja un nostiprināja Ulmaņa stāvokli. Valsts prezidents kļuva ne tikai par bruņoto spēku augstāko vadoni, bet arī par valsts aizsardzības augstāko vadoni. Vienlaikus tika veiktas izmaiņas likumā par Valsts prezidentu, nosakot, ka viņa aizstājējs ir Kara ministrs, vairs nepieminot ģenerāli Balodi (reāli tas ir jaunieceltais Kara ministrs, 15. maija apvērsuma līdzgaitnieks Krišjānis Berķis). Savā ziņā šīs izmaiņas norāda uz Ulmaņa vienvaldības vājumu, jo nepastāvēja un nebija izstrādāts varas mantošanas vai turpināšanas mehānisms.
Nacionālā politika
Nacionālisms kā oficiālās valsts ideoloģijas pamatsastāvdaļa bija plaši izplatīts visā Eiropā, it sevišķi jaunajās Austrumeiropas un Balkānu valstīs. Latvijā, kurā latvieši 1935. gadā bija 75,5% no valsts iedzīvotājiem, Ulmaņa politika paredzēja spēcīgāku valsts pārvaldes, izglītības sistēmas un ekonomikas latviskošanu, mazinot vācbaltiešu, ebreju, krievu un poļu (Latgalē) ietekmi.
Vietvārdu un uzvārdu latviskošana
Ulmaņa režīma gados vietvārdu latviskošana, kas tika uzsākta jau Agrārās reformas sākumā, tika pastiprināta un kļuva kampaņveidīga. Vietvārdus ar izskaņu "-muiža" parasti pārveidoja uz izskaņu "-ciems". Latviskoja arī vāciskus, poliskus vai vienkārši "nedaiļskanīgus" vietvārdus. Līdz ar vācbaltiešu izceļošanu presē sākās aktīva uzvārdu latviskošanas kampaņa. 1939. gada 22. decembrī pieņem likumu par uzvārdu maiņu. Lai novērstu pārspīlētu populārāko uzvārdu pieņemšanu, Iekšlietu ministrija regulāri pārtrauca to piešķiršanu, piedāvājot jaunus uzvārdus. 1940. gada 25. maijā tika ziņots, ka 10 084 cilvēki latviskojuši uzvārdus. Ministrija pārtraukusi piešķirt populāros uzvārdus — Aigars, Leja, Raits, Rasa un Ziemelis, bet piedāvā tādus jaunumus kā Ziedars, Silārs, Gundegs, Ive, Rūds, Algards, Danga, Senleja un Mežvids. Lai atvieglotu uzvārdu izvēli, tika izveidoti un publicēti latvisku uzvārdu saraksti. Uzvārda latviskošana kļuva par zināmu lojalitātes apliecinājumu režīmam. Pirmais oficiāli uzvārdu mainīja Ulmaņa sekretārs Cimermanis, kurš kļuva par Rudumu. Iekšlietu ministrs Veitmanis 1940. gada februārī kļuva par Veidnieku.
Kooperācija
1936. gada 30. decembrī pieņēma likumu par Centrālās Kooperatīvu organizācijas nodibināšanu. 1931. gadā Latvijā bija reģistrēti 441 lauksaimnieku kooperatīvi, kas nodrošināja lielāko daļu lauksaimniecības produkcijas (nerunājot par devumu jaunu tehnoloģiju ieviešanā, zemnieku izglītošanā un provinces kultūras dzīvē), savukārt individuālo lauksaimnieku, kuri bija skaitliskais vairākums, devums nacionālajā kopproduktā nenovēršami mazinājās — 1934. gadā bija palikušas vairs tikai 40 privātas pienotavas (moderniecības), jo tās nespēja konkurēt ar kooperatīvu pienotavām (kopmoderniecībām).
Attiecības ar Rietumvalstīm
1938. gada rudenī Vācija uzsāka spiedienu pret Baltijas valstīm, lai drošības garantiju vietā tās izvēlētos neitralitāti. Septembra vidū Latvija, Igaunija, Lietuva, Polija, Zviedrija un citas valstis paziņoja, ka atsakās no Tautu savienības 16. pantā paredzētās kolektīvas drošības. Septembra beigās noslēgtā Minhenes vienošanās demonstrēja Lielbritānijas un Francijas pilnīgu piekāpšanos Vācijai. Sabruka Francijas veidotā alianšu sistēma Austrumeiropā un Balkānos. Latvija nonāca Vācijas ietekmes zonā. 1939. gada 20. martā Vācija izvirzīja ultimātu Lietuvai par Klaipēdas apgabala atdošanu. Lielbritānija un Francija paziņoja, ka nesniegs palīdzību Lietuvai. 22. martā Lietuva atteicās no Klaipēdas apgabala. 6. aprīlī Vācijas sūtnis Koce aicināja Latviju nosūtīt militārpersonu delegāciju uz Hitlera dzimšanas dienas svinībām 20. aprīlī. Uz Berlīni devās ģenerālštāba priekšnieks Mārtiņš Hartmanis un ģenerālis Oskars Dankers. 28. aprīlī Hitlers paziņoja, ka ir gatavs noslēgt neuzbrukšanas līgumus ar Skandināvijas un Baltijas valstīm. Vācija līguma parakstīšanu saistīja ar Rietumvalstu un padomju drošības piedāvājumu noraidīšanu, tādēļ Zviedrija un Norvēģija no līguma piedāvājuma atteicās. Sarunas noslēdzās 7. jūnijā ar Latviju — Vācijas neuzbrukšanas līguma parakstīšanu Berlīnē. 1939. gada 21. septembrī Latvija slēdza karā iznīcinātās Polijas vēstniecību Rīgā.
Ceļš uz okupāciju
Pēc incidenta ar poļu zemūdeni "Orzel" 1939. gada septembrī PSRS Igaunijai nekavējoties pieprasīja atļauju izvietot valstī savas militārās bāzes, noslēdzot savstarpējās palīdzības paktu. Jau 29.-30. septembrī Fricis Kociņš, Latvijas vēstnieks Maskavā, saņēma prasību pēc delegācijas, kas varētu noslēgt Savstarpējās palīdzības paktu starp Latviju un PSRS.
Sabrukums
Sešos pastāvēšanas gados režīms bija likvidējis gandrīz visas neatkarīgās pilsoniskās sabiedrības institūcijas un pilsonisko iniciatīvu, to aizstādams ar režīma ideoloģiju reproducējošiem veidojumiem (sākot ar kamerām un beidzot ar režīmam padevīgu un cenzētu presi). Tā rezultātā sabiedrība vairs nebija spējīga neatkarīgai politiskai rīcībai (ne psiholoģiski, ne institucionāli). Autoritārisma gaisotnē neviens valsts ierēdnis vai militārpersona neuzdrošinājās pieņemt patstāvīgus lēmumus, nesaņemot atļauju no Vadoņa, bet Ulmanis pēc 1940. gada 16. jūnija PSRS ultimāta nedeva pavēli pretoties Sarkanajai armijai un pakļāvās okupācijas varai. Uzreiz pēc valdības sēdes Kara ministrija informēja visu Latvijas armijas komandējošo sastāvu, ka Latvijā ar valdības piekrišanu tiek ievestas papildus padomju karaspēka daļas. "Eiropas kara norises iespaidā Padomju Savienība nākusi pie atzinuma, ka nolūkā saglābt mieru Baltijas jūras austrumu piekrastē un vispār Eiropas Austrumos, nepieciešams savstarpējās palīdzības paktu paplašināt." Masu mediji bija cenzēti, un iedzīvotāji nebija informēti par patiesajām attiecībām ar PSRS. Kirhenšteina valdībai pārņemot varu, prese rakstīja ka ir notikusi "sociālistiskā revolūcija".
Ministru kabineta 1940. gada 17. maija lēmums par ārkārtējo pilnvaru piešķiršanu, ar kuru sakaru pārtraukuma (iebrukuma) gadījumā Latvijas valdības viedokli ārzemēs jāpārstāv Latvijas sūtnim Lielbritānijā Kārlim Zariņam vai, ja viņš zaudētu rīcības spēju, sūtnim ASV Alfrēdam Bīlmanim, tas nedeva tiesības veidot trimdas valdību. Sūtņiem nebija dotas nekādas instrukcijas, ko darīt okupācijas gadījumā.
PSRS ultimāta un militārās okupācijas rezultātā sagrūstot režīmam, izveidojās politiskais vakuums, ko aizpildīja personas, kas sadarbojās ar PSRS. Pamats ir apgalvojumam, ka autoritārais režīms sadarbībā ar okupantiem iegrūda daļu kreisi noskaņoto iedzīvotāju un sociāldemokrātu, kas pārmaiņas sākotnēji uztvēra pozitīvi — kā autoritārā režīma galu un nevis kā Latvijas neatkarības beigas. 1940. gada 17. jūnijā Ulmanis atteicās no Ministru prezidenta amata un līdz 21. jūlijam palika Valsts prezidenta amatā, brīvprātīgi sadarbojoties ar jauno iekārtu. Mēnesi sadarbojoties ar okupācijas spēkiem, Ulmanis sankcionēja šo okupāciju. Iespējams, ka baumas par t. s. "Mongolijas Tautas Republikas variants", t. i., PSRS protektorāta statuss, bija ne tikai apzināta dezinformācija, bet arī rezerves variants gadījumam, ja PSRS politiķiem neizdotos panākt izvirzīto mērķi — Baltijas valstu pilnīgu aneksiju. Ulmaņa rīcība šajās liktenīgajās dienās netiek vērtēta viennozīmīgi, un diskusijas par viņa motīviem un iespējamām rīcības alternatīvām turpinās.
Pozitīvie sasniegumi
Šajā laikā tika uzcelti jauni dzelzceļi, sākta vietējo izrakteņu kūdras un kaļķakmens plašāka izmantošana ražošanā un enerģētikā, modernizējās lauksaimniecība, paplašinājās eksports, stabilas bija finanses un nauda. Valsts piemaksāja lauksaimniecības produkcijas ražotājiem, īstenoja plašas sociālas programmas, lai noturētu lauksaimniekus laukos. Tā nodrošināja uzņēmumus ar izejvielām, deva ievērojamu daudzumu produkcijas (galvenokārt sviestu un bekonu) eksportam un nodrošināja valsts iedzīvotājus ar lētiem pašu valstī ražotiem produktiem. Lētās pārtikas produktu cenas savukārt stabilizēja iedzīvotāju dzīves līmeni. Lauksaimniecības attīstību ievērojami bremzēja zemais darba ražīgums, hroniskais darbaroku trūkums, ko centās novērst ar lietuviešu un poļu viesstrādniekiem, sīksaimniecību kvantitatīvā dominante, samērā zemās ražas un izslaukumi, nepietiekamā lauksaimniecības tehnikas izmantošana.
Smaiļošana un kanoe airēšana 2008. gada vasaras olimpiskajās spēlēs — K-1 500 metros vīriešiem
Priekšbraucieni
Kvalifikācijas noteikumi: 1..6->pusfinālā + 3 labākie laiki, pārējie ārā
Terorisms
Definīcija
Neteroristiskas organizācijas, pat ja bruņotas, pretojas valsts varai un līdzcilvēku diskriminēšanai, nevis mēģinot traucēt politisko norisi, bet ieviešot jaunu un stabilāku sistēmu. Atšķirībā no teroristiskām organizācijām, neteroristiskām organizācijām, kas cīnās tautas vārdā, mēdz būt liels sabiedrības atbalsts, jo tās vēršas pret, pēc viņu domām, neleģitīmo valsts varu. Lai izvairītos no dažādiem pārpratumiem, tiek iestrādātas arī plašākas, terorisma dažādās variācijas iekļaujošākas definīcijas.
Vēsturiskās terorisma formas
Lai arī terorisma jēdziens ir ieviests pēc Apgaismības laikmeta, tomēr dažādas terorisma izpausmes formas var fiksēt jau agrāk, kas ietekmē to, ka nav vienota izpratne par to, kas ir terorisms. Vispārpieņemta un juridiski korekta terorisma definīcija nepastāv, jo “kas vienam ir terorists, tas citam var būt brīvības cīnītājs”. Piemēram, vai mežabrāļu grupas Latvijā, kuras pielietoja vardarbību, kurā izmanto arī sabiedrisku objektu spridzināšanu, lai pretotos PSRS okupācijas režīmam, bija “teroristi” (nogalināja un iebiedēja arī civiliedzīvotājus, kuru uzskatīja par kolaboracionistiem) vai “brīvības cīnītāji”? Vai vardarbības izmantošana pret likumīgi ievēlētas valdības represīvu un nelikumīgu politiku (piemēram, nacistiskajā Vācijā), ir “pašaizsardzība” vai “terorisms”? Taču ir iespējams novērot, kā attīstās dažādas terorisma metodes kā, piemēram, slepkavības izmantošana iebiedēšanai un politisko un sociālo iestāžu demolēšana. Viens no pirmajiem vēsturiski fiksētajiem terorisma piemēriem ir jūdu sekta sikariji (no grieķu valodas sikarioi, “dunča cilvēks”, atvasināts no sika — īss, dunčveidīgs zobens) 1. gadsimtā mūsu ērā, kas iestājās pret romiešu varu un uzsāka publisku slepkavību kampaņu nolūkā izskaust līdzcilvēku sadarbošanos ar Romas pārvaldi. Grupējumu varētu uzskatīt par teroristisku, jo tas ar savām vardarbības metodēm tiecās izmainīt politisko situāciju, proti, panākt Romas atkāpšanos no Jūdejas provinces.
Latvijas Republikas Civillikums
СL rašanās vēsture
Zinātniskā pētījuma kopsavilkumā autors secināja, ka Civillikuma tapšanas vēsture nav tik neapstrīdama, pārskatāma un mērķtiecīga, kā līdz šim bija un ir atainots literatūrā." Šādu apgalvojumu autors pamato ar "lūzumu", ko Civillikuma vēsturē iezīmēja 1934. gada valsts apvērsums, kura rezultātā tika nolemts nevis revidēt esošās civiltiesības, bet radīt jaunu, patstāvīgu, latvisku civiltiesību regulējumu. Bet patiesībā Civillikums bija jauna forma ar veco saturu.
S. Terihova arī norāda, ka objektīva Latvijas un Civillikuma vēstures izpēte nav iespējama bez vispusīgas tiesību avotu krievu valodā analīzes, jo Latvija līdz patstāvīgas valsts nodibināšanai ilgus gadus bija Krievijas impērijas daļa. Tiesību akti, kuri vēlāk tika izmantoti Latvijas civiltiesību izstrādāšanā, tika pieņemti krievu valodā, bet F. Švarcs krievu valodas zināšanas trūkuma dēļ ir izmantojis šī tiesību avota tulkojumu vācu valodā, kurš ne vienmēr sakrita ar oficiālo tekstu krievu valodā.
Brīvformu virsmas modelēšana
Racionālās līknes
Katram kontroles punktam racionalā līknē ir noteikta piešķirtā ietekme. Tā nosaka to, cik daudz šis punkts piesaista līniju. Tiek ņemta vērā tikai līnijas relatīvā nevis absolūtā vērtība, tas nozīmē, ka līkne, kura tiek nostādīta ar vērtību 1 ieņems tādu pašu formu, kā līnija ar vērtību 100. Forma mainās tikai tad, ja tiek mainīta kontroles punktu ietekme (izliekuma virziens un intensitāte). Parastajai Bezjē līknei ir arī speciāls gadījums – racionalā Bezjē līkne, kur visas kontroles punktiem pieškirtās ietekmes ir vienādas vērtības. Racionālā līkne nodrošina papildus iespēju veidot daudz sarezģītāku algoritmu līnijas un papildus informāciju par līknes veidošanas procesu.
Modelēšana
Viens no piemēriem ir automašīnu virsbūves paneļi. Vienkārši savienojot divu izliektu virsmu paneļus ar atšķirīgiem izliekuma rādiusiem, saglabājot tangenciālu vienotību (būtībā sapludinot divas virsmas, to pāreja nav asa un strauja, bet gluda) ir par maz. Ir nepieciešama arī pastāvīga izliekuma vērtība (mainīgo izteiksme), kas mainās intervālā ar šo divu virmu rādītajiem, citādi to atainojums būs pārtraukts.
Vienotību definē ar šādiem parametriem:
Terminu vēsture
Lofting – grafiskajās programmatūrās tā ir iespēja veidot izliektas virmas. Šis termins radies no kuģu būvniecības meistariem (loftsmen), kuriem bija nepieciešams veidot izliektas formas no koka laivu ķīļiem, kuģu jumta struktūrām. Pēc tam šīs zināšanas tika pārņemtas arī aviācijas, vēlāk automašīnu inženierijā, kurās arī parādījās nepieciešamība pēc plūdlīniju formām.
Mona Liza
Skatoties uz gleznu, daudziem cilvēkiem liekas, ka “Mona Liza” viņam seko ar skatienu. Arī viņas smaids ir noslēpumains, jo skatītājam šķiet, ka vienu brīdi “Mona Liza” smaida, bet jau nākamajā uzjautrinās par apkārt notiekošo. Gleznas abās pusēs ir redzamas simetriskas ēnas. Leonardo da Vinči vienmēr domāja, ka viņa mākslas darbs vēl nav gatavs, tomēr skatītājiem “Mona Liza” likās ideāla. Viņš ar šo mākslas darbu ceļoja apkārt vairākus gadus, katru reizi kaut ko pielabojot vai pieliekot klāt.
6. autobusu maršruts (Rēzekne, 2012)
Šo maršrutu apkalpo RP SIA „Rēzeknes Satiksme” autobusu parks.
Nobela prēmijas laureāti (organizācijas)
Šajā sarakstā ir uzskaitītas organizācijas, kas apbalvotas ar kādu no Nobela prēmijām. Ikgadējās starptautiskās balvas pasniedz kopš 1901. gada — fizikā, fizioloģijā un medicīnā, ķīmijā, literatūrā un miera veicināšanā. Kopš 1969. gada tiek pasniegta arī Nobela prēmija ekonomikā (Zviedrijas Riksbankas prēmija ekonomikas zinātnēs Alfrēda Nobela piemiņai). Nobela prēmijas tiek pasniegtas 10. decembrī (Alfrēda Nobela nāves dienā). Laikā no 1901. līdz 2022. gadam pavisam 989 laureātiem ir pasniegtas 615 Nobela prēmijas. 30 reizes Nobela prēmija piešķirta organizācijām.
Framest
Framest ir latviešu mūzikas grupa, kas tika dibināta 2005. gadā. Pašlaik grupas sastāvā ir Beāte Zviedre, Rūta Dūduma, Mikus Abaroniņš, Jānis Ķirsis, Roberts Memmēns; no grupas dibināšanas brīža līdz 2010. gadam grupas sastāvā bija arī Annija Putniņa. Grupa plašāk kļuva pazīstama 2007. gada decembrī pēc uzstāšanās Laura Reinika koncertā "Sapņi piepildās Nakts veikalā". 2012. gada aprīlī grupa tika izvēlēta par Latvijas pārstāvjiem 2012. gada Jaunajā Vilnī. Konkursā tika ieņemta 4. vieta.
Huans Karloss I
2014. gada 2. jūnijā paziņoja par atteikšanos no troņa sava dēla Felipes labā. Felipe par karali kļuva.
2020. gada martā Spānijas karaliskā ģimene paziņoja, ka vairs nemaksās pabalstu bijušajam valsts vadītājam dažādu finanšu pārkāpumu dēļ. Augustā kļuva zināms, ka Huans Karloss devies trimdā uz Apvienotajiem Arābu Emirātiem.
Filhnera šelfa ledājs
Filhnera šelfa ledājs (de, en) ir šelfa ledājs Antarktīdā, Vedela jūras dienvidaustrumu daļā. Austrumos tas robežojas ar Kotsu Zemes Luitpolda krastu, rietumos Berknera sala to atdala no Ronnes šelfa ledāja. Dažkārt Filhnera un Ronnes šelfa ledāji tiek uzskatīti par vienotu Filhnera—Ronnes šelfa ledāju, kas pēc kopējās platības (ap 449 000 km²) ir otrs lielākais šelfa ledājs pēc Rosa šelfa ledāja.
22. autobusu maršruts (Rēzekne)
Atbrīvošanas alejas rekonstrukcijas laikā
Sakarā ar Atbrīvošanas alejas rekonstrukcijas darbiem, no 2011. gada 14. marta sabiedriskā transporta kustība tika novirzīta uz Dārzu ielu, ka rezultātā 22. autobusu maršruts arī tika mainīts.
Coca-Cola
Sastāvs
Eksistē apmēram tūkstoš neoficiālu produkta sastāva versiju, tomēr aptuvenais klasiskās kokakolas dzēriena sastāvs ir šāds:
Ietekme uz veselību
Pēdējā laikā arvien biežāk tiek runāts par to, vai kokakolas lietošana ir droša veselībai un vai šis dzēriens ir pilnvērtīga uzturviela veselam cilvēka organismam. Pastāv vairāki dažādi viedokļi par šo jautājumu. Oficiāli nav noskaidrots, ka kokakola atstāj jebkādu specifisku negatīvu ietekmi uz organismu. Kopumā dzēriena ietekme uz veselību neatšķiras no līdzīgiem analoģiskiem produktiem. Spēcīgi gāzētus dzērienus nav ieteicams lietot cilvēkiem, kas cieš no kuņģa vai zarnu trakta saslimšanām (akūta un hroniska gastrīta gadījumā, tai skaitā arī ar paaugstinātu kuņģa sekrēciju, kuņģa un divpadsmitpirkstu zarnas čūlas slimību, kā arī ar zarnu trakta traucējumiem, aizkuņģa dziedzera saslimšanām un citiem gremošanas sistēmas traucējumiem).
Benfas nacionālais parks
Benfas nacionālais parks (en) ir Kanādas vecākais nacionālais parks, kurš dibināts 1885. gadā Kanādas Klinšu kalnos. Parks sākas 110 km no Kalgari, Albertas provincē, un stiepjas tālāk vēl 70 kilometrus, aizņemot 6641 km² lielu kalnainu, ar ledu un šļūdoņiem klātu teritoriju.
Polinoms
Polinoma jēdziens
Vispārīgajā gadījumā par polinomu (grieķu izcelsmes vārds; poli nozīmē "daudz", nomē - "daļa") sauc jebkuru monomu algebrisku summu, t.i., ar plusa vai mīnusa zīmēm savienotus monomus, kurus sauc par polinoma locekļiem. Ja polinomā ir tikai divi saskaitāmie, tad polinomu sauc par binomu, ja trīs saskaitāmie, tad par trinomu. Polinomus saskaitot, atņemot vai sareizinot, vienmēr rezultātā iegūst polinomu. 3x + 5 (lineārs binoms) 4x2 + 7x - 8 (kvadrāttrinoms) x3 - 4x2 + 6x + 2 (trešās pakāpes polinoms) Vispārīgajā gadījumā n-tās pakāpes polinomu pieraksta šādi (polinoma normālforma): P(x) = anxn + an-1xn-1 + an-3xn-3 + ... + a2x2 + a1x + a0. an, an-1, an-2,..., a2, a1, a0 - polinoma koeficienti
Polinomu reizināšana
Par divu polinomu Pn(x) = anxn + an-1xn-1 + an-3xn-3 + ... + a2x2 + a1x + a0 un ''Qm(x) = amxm + am-1xm-1 + am-3xm-3 + ... + a2x2 + a1x + a0'' reizinājumu sauc polinomu, kura koeficientus atrod šādi:
koeficients pie x ir a0b1 + a1b0;
koeficients pie x2 ir a0b2 + a1b1 + a2b0;
Antons Benjamiņš
Dzīvesgājums
Mācījās Smiltenes draudzes skolā, Cimzes skolotāju seminārā Valkā, ko beidza 1880. gadā. Bija skolotājs Rūjienā, Ogrē un Plāterē (1884—1904). Apprecējās ar Madi Jurjāni, laulībā piedzima pieci bērni: Kārlis, Jānis, Marija, Anna un Marta. Vadīja Plāteres-Aderkašu jaukto kori, piedalījās Trešajos Dziesmu svētkos Rīgā (1888), bet uz Ceturtajiem dziesmu svētkiem Jelgavā (1895) uzrakstīja savu vienīgo lugu "Miglā". 1897. gadā A. Benjamiņš atvēra veikalu Madlienā, otru veikalu — Skrīveros.
Madonas novads (2009—2021)
Madonas novads bija pašvaldība Vidzemes dienvidaustrumos. Izveidots 2009. gadā, apvienojot bijušā Madonas rajona Aronas, Barkavas, Bērzaunes, Dzelzavas, Kalsnavas, Lazdonas, Liezēres, Ļaudonas, Mārcienas, Mētrienas, Ošupes, Praulienas, Sarkaņu, Vestienas pagastus un Madonas pilsētu. Pēc platības Madonas novads bija trešais lielākais Latvijā un lielākais Vidzemes reģionā (2153,4 km2). Madonas novadu veidoja divas atšķirīgas teritorijas — Vidzemes Centrālā augstiene un Lubāna līdzenums. Novadā atradās Latvijas augstākā virsotne Gaiziņkalns (311,94 m v.j.l.) un, daļēji, Latvijas lielākais ezers Lubāns.
Tautsaimniecība
Madonas novads lepojās ar ekoloģiski tīras un dabīgas pārtikas produktu ražotājiem: AS "Lazdonas Piensaimnieks", SIA "Madonas patērētāju biedrība" ražotne "Madonas Maiznieks", ZS "Līvi", ZS "Sveķi", ZS "Jāņkalni", ZS "Kalna Maruškas", ZS "Aizupes", IK "55 Mārītes", kas 2012. gada nogalē izveidoja kopīgu piedāvājumu zem zīmola "Ražots Madonas novadā".
Analogā televīzija
Ir dažādi analogās televīzijas standarti, kas atšķiras ar rindu skaitu attēlā, kadru frekvenci, krāsu signāla kodējumu un skaņas signāla modulācijas veidu. Skaņas signālu pārraidei var modulēt ar amplitūdas vai frekvences modulāciju. (Latvijā lieto frekvences modulāciju). Valstīs, kur maiņstrāvas frekvence ir 60Hz, attēlam lieto 525 rindas un 29,97 kadrus sekundē, un krāsu kodējums parasti (bet ne vienmēr) ir NTSC. Valstīs, kur maiņstrāvas frekvence ir 50Hz, attēlam lieto 625 rindas un 25 kadrus sekundē, un krāsu kodējums parasti ir vai nu PAL vai SECAM. Var atšķirties arī video (gaišuma) signāla polaritāte. Parasti, jo lielāka intensitāte (spriegums), jo tumšāks attiecīgajā punktā attēls, lai arī dažuviet lieto pretēju sistēmu.
Bejonse Noulza
Destiny's Child
Grupas "Destiny's Child" darbība beidzās 2005. gadā, pēc pasaules turnejas, un, lai arī dalībnieces nāca klajā ar paziņojumu, ka vairāk jaunus albumus viņas neveidos, 2006. gada 19. februārī "Destiny's Child" uzstājās NBA Visu zvaigžņu spēles laikā, kur Bejonse uzsvēra, ka viņa, Kellija Roulenda un Mišela Viljamsa ir labas draudzenes un turpinās dziedāt un iespējams arī uzstāties kopā.
Dangerously in Love (2003)
2003. gadā tika izdots Bejonses pirmais solo albums ar nosaukumu "Dangerously in Love", kas jau pirmajā nedēļā ieņēma Billboard 200 mūzikas topa pirmo vietu ar 317 000 pārdotām kopijām. Albums, kurā tika iekļauti vēlāk ļoti populārie singli "Crazy in love", "Baby Boy" un "Naughty Girl", ir ticis pārdots 9 miljonos eksemplāru visā pasaulē. Kad Bejonses singls un albums vienlaikus ieņēma pirmo vietu ASV un Lielbritānijā, viņa kļuva par pirmo mūzikas izpildītāju, kam tas izdevies pēc 1983. gada, kad to izdarīja grupa Men at Work.
Mazāko brāļu kapucīnu ordenis
Vēsture
Pāvests Klements VII 1528. gada 3. jūlijā izdeva bullu Religionis zelus, kas leģitimizēja jaunās brāļu kopienas pastāvēšanu. Bulla ietvēra sekojošus punktus:
Struktūra
Kapucīnu ordeņa centrālā pārvaldes institūcija ir ģenerālkapituls, kur piedalās 174 kapucīnu tēvi, kas pārstāv kapucīnu kopienas visā pasaulē, kuru vārdā ievēl ordeņa vadītāju: ģenerālo ministru jeb ģenerālpriekšnieku (šobrīd līdzšinējais Šveices kapucīnu provinces provinciāls Mauro Jori). Ikdienā ordeņa darbību vada kapucīnu ģenerālkūrija Romā.
Boriss Bērziņš
Boriss Bērziņš (dzimis, miris ) bija latviešu gleznotājs, grafiķis, zīmētājs un pedagogs.
Dzīvesgājums
Dzimis 1930. gadā Rīgā. No 1947. līdz 1952. gadam mācījās Jaņa Rozentāla mākslas vidusskolā, bet no 1952. līdz 1959. gadam — Latvijas Valsts Mākslas akadēmijā, kur viņa skolotājs bija Eduards Kalniņš. Mākslinieka sieva Rasma Bruzīte (1919—2001) bija tēlniece.
Aizvēsture
Laikmeti
Agrīno cilvēces vēsturi pieņemts dalīt trīs laikmetos: akmens laikmetā, bronzas laikmetā un dzelzs laikmetā. Dažreiz specifiski izšķir vara laikmetu, kas bijis pārejā starp akmens un bronzas laikmetu.
Dzelzs laikmets
Dzelzs laikmets aizsākās ar dzelzs darbarīku ieviešanu, savukārt beidzās — 1. gadsimtā, kad Romas impērijā radikāli izmainījās sabiedrības dzīves kvalitāte. Citās pasaules daļās dzelzs laikmeta beigas tiek datētas ar 4. gadsimtu (Japānā) vai pat 5. gadsimtu (Korejā).
Karputis
Karputis jeb žaunastvēži, arī žaunastes (Branchiura) ir žokļkājvēžu klases apakšklase. Karputis mēdz dēvēt arī par zivjēžiem, zivjutīm. Karputis sastopamas kā saldūdeņos, tā sāļūdeņos, tās ir īslaicīgi zivju ārējie parazīti (ektoparazīti). Karputu vienīgā recentā kārta ir Arguloida. Cyclida kārtas pārstāvji (15 ģintis) dzīvoja no karbona līdz krīta periodam.
Vidzemes un Igaunijas kapitulācija (1710)
Saturs
Piemēram, Rīgas pilsētas kapitulācijas akta 1.§ bija minēts, ka "Nesagrozītā veidā pilnībā tiek saglabāta Augsburgas konfesija, kā arī uz tās pamata dibinātā Ticība saskaņā ar vairāk nekā 200 gadu garumā piekoptajiem rituāliem visās baznīcās un citās vietās šajā pilsētā un tās apgabalā un diecēzēs, tāpat arī – kā bijušajos poļu laikos – konsistorija, kuras lēmumi nav pārsūdzami. Mācītājus un ģimnāzijas skolotājus amatos neieceļ, bet tos netraucēti ievēl un apstiprina rāte. Nemainītā veidā – tāpat kā līdz šim – saglabātas tiek arī gan latīņu, gan vācu skolas pilsētā un laukos ar saviem mācīšanas, rituālu un audzināšanas procesiem un ienākumu avotiem.[…]"
Igaunijas kapitulācijas akta 2.§ bija minēts, ka "Dānijas karaļu, Vācu ordeņa lielmestru zemei un tās dižciltīgajiem dotās un apstiprinātas prerogatīvas, visas privilēģijas, donācijas, statūti, imunitātes, senās zemes paražas ir apstiprināmas un paturamas."
Zgoželeca
XX gadsimta piecdesmitajos gados pilsētā apmetās grieķu komunisti, kuri pārcēlās no Grieķijas pēc Grieķijas Pilsoņu kara. 1950. gada 6. jūlijā pilsētā tika noslēgts Zgoželecas līgums starp Poliju un VDR, kurā VDR atzina Oderas - Neises līniju par abu valstu robežu.
Minoritātes valoda
Eiropā un citās vietās pasaulē, piemēram Kanādā, minoritāšu valodas tiek noteiktas likumdošanā vai konstitucionālos dokumentos un tām tiek nodrošināts lielāks vai mazāks oficiāls atbalsts.
Buga
Buga (pl) jeb Rietumu Buha (be; uk) ir upe Eiropā, Polijas—Ukrainas un Baltkrievijas robežupe. Narevas kreisā krasta pieteka. Sākas Ukrainā, Podolijas augstienē, netālu no Ļvivas. Tipiska līdzenuma upe, tek pa Poļesjes un Mazovijas-Podļases zemienēm.
Eduards Rozenštrauhs
Biogrāfija
Eduards Rozenštrauhs dzimis Rīgā 1918. gada 13. augustā. Ģimenē bija trīs bērni. Tēvs strādāja par pastnieku, mira jau piecdesmit gadu vecumā, kad bērni vēl bija mazi. Visi trīs bērni bija apguvuši dažādu instrumentu spēli. Eduards spēlēja pat vairākus instrumentus, bet īpaši viņam patika akordeons. Viņam bija arī laba balss, tenors.
Nationals
Nationals ir amerikāņu seriāla "Radīti skatuvei" (Glee) trešās sezonas 21. sērija (seriālā tā kopumā bija 65. sērija). Pirmoreiz tā tika pārraidīta Fox televīzijas kanālā uzreiz pēc sezonas 20. sērijas Props. Seriāls ir par izdomātas Viljama Makinlija vidusskolas ansambli "Jaunais virziens" un tā dalībnieku dzīvi. Sērijā "Jaunais virziens" sacenšas ar "Vokālo adrenalīnu" nacionālajā čempionātā Čikāgā. Čempionātā pirmo reizi "Jaunā virziena" vēsturē tas uzvarēja šajās sacensībās, otro gadu pēc kārtas iekļūstot šī līmeņa sacensībās. Nationals sērijā tika iekļauti vairāki viesi: Vūpija Goldberga attēloja NYADA dekānu Karmenu Tibido, Džonatans Grofs attēloja "Vokālā adrenalīna" vadītāju Džesiju Sentdžeimsu, Lindsija Loena attēloja pati sevi kā sacensību žūrijas locekli, savukārt Rekss Lī attēloja Čikāgas domnieku un vienu no žūrijas locekļiem.
Stīvs Daunijs
Spēlētāja karjera
2011.—12. gada sezonā Daunijs tika aizmainīts uz Kolorādo "Avalanche" klubam pretī saņemot aizsargu Kailu Kvinsiju. "Avalanche" rindās Daunijs uzsāka spēlēt tās pirmajā maiņā kopā ar Raienu O'Rīliju un Gabrielu Landeskogu. Starpsezonā Daunijs pārcieta operāciju, taču NHL lokauts ļāva uzbrucējam neizlaist sezonas pirmo spēli. Tiesa, Daunijs aizvadīja vien divas spēles, jo jau nākamajā mačā guva ceļgala traumu, kas lika viņam izlaist atlikušo sezonu.
Islāmisms
Al-Qaida
Bin Ladens sāka savu teroristisko un politisko karjeru Afganistānā Afganistānas kara laikā 1979. gadā. Uzzinot par Padomju armijas ienākšanu Afganistānā, viņš devās turp. Tur viņš izveidoja celtniecības organizācijas, kas veica ceļu un tuneļu būvdarbus islāma opozīcijas interesēs. Paralēli Bin Ladens piedalījās kara darbībās. Izmantojot savus finansiālos līdzekļus, izmantojot tīklu Maktab al-kadamat, viņš vervēja jaunus locekļus visapkārt pasaulei, kuri vēlējās būt līdzdalīgiem džihādā pret PSRS. Būtisku lomu Bin Ladena tapšanā par islāma fundamentālistu organizācijas līderu, nospēlēja ASV izlūkdienesti, kuri atbalstīja materiāli un tehniski afgāņu opozīciju.
Al-Kāidas pamatlocekļus sastāda Afganistānas kara veterāni jeb mudžahedi. Uzskata, ka bez teroraktu veikšanas, šī organizācija nodarbojas ar jaunu islāmistu vienību izveidošanu un jau esošo radikalizēšanu. Al-Kāidas pamatmērķis ir laicīgo politisko režīmu gāšana arābu valstīs un teokrātiskās iekārtas ieviešana, Šariāta normu ieviešana, un perspektīvā visu musulmanu valstu apvienošana vienā Kalifātā. Al-Kāida darbojas pret rietumu valstu ietekmi uz arābu reģionu, īpaši pret ASV. Tā cenšas izraidīt ASV karaspēkus no Persijas līča reģiona valstīm, it īpaši no Saūda Arābijas. Par vēl vienu svarīgu prioritāti ir Izraēlas valsts likvidēšana.
Salamanka
Salamanka (es, ) ir pilsēta Spānijas rietumos. Tā ir Salamankas provinces administratīvais centrs. Salamankas vecpilsēta 1988. gadā tika iekļauta UNESCO pasaules kultūras mantojuma sarakstā.
Nareva
Nareva (pl, be, lt, prūšu: Naura) — upe Baltkrievijā un Polijā. Vislas labā krasta pieteka. Sākas Baltkrievijā, Grodņas apgabalā. Tipiska līdzenuma upe, tek pa Mazovijas-Podļases zemieni. Vidustecē — Narevas nacionālais parks.
Strausi
Strausi (Struthio) ir lielu, nelidojošu putnu ģints, kas ir vienīgā ģints strausu dzimtā (Struthionidae). Turklāt saskaņā ar mūsdienu sistemātiku strausu dzimta ir vienīgā dzimta strausveidīgo putnu kārtā (Struthioniformes). Strausu ģintī ir zināmas 10 strausu sugas, no kurām 8 ir izmirušas, bet mūsdienās dzīvojošas ir divas sugas.
Saule
Vispārīga informācija
Saules astronomiskais simbols ir.
Hromosfēra
Hromosfērā novērojamas t.s. spīkulas — augstas karstas, spožas gāzes kolonnas, kas strauji paceļas līdz hromosfēras augšējiem slāņiem un pēc aptuveni 10 minūtēm atkal nogrimst. Hromosfērā notiek arī t.s. Saules uzliesmojumi — pēkšņi, visai īslaicīgi procesi, kuru laikā pastiprināti intensīvi tiek izstarots rentgenstarojums, ultravioletais starojums, radiostarojums un dažreiz pat redzamā gaisma.
Hromosfērā atrodas arī protuberanču pamatnes.
Saules plankumi
Saules plankumu kopskaits cikliski mainās. Viena cikla ilgums ir aptuveni 11 gadi. Ciklam iesākoties, plankumus skaits ir ļoti mazs un tie ir praktiski gandrīz nenovērojami. Ar laiku plankumu skaits palielinās, līdz pēc 5,5 gadiem sasniedz maksimumu, un tad atkal samazinās līdz minimumam. Pēc katra cikla Saules polārais vispārējais magnētiskais lauks maina virzienu: iepriekšējais magnētiskais ziemeļpols kļūst par dienvidpolu un otrādi. Šī cikla cēloņi vēl nav īsti izpildīti.
Kodolprocesi Saulē
Ilgu laiku nebija zināms Saules enerģijas avots. Uzskatīja, piemēram, ka Saule ir milzīgs degošs, kvēlojošs ķermenis. Tādā gadījumā gan vielas degšanai pietiktu tikai dažiem tūkstošiem gadu. Viljams Tomsons (vēlākais lords Kelvins) izteica pieņēmumu, ka Saule sava gravitācijas spēka ietekmē saraujas un Saules daļiņu kustības enerģija pārvēršas siltumā. Saskaņā ar šo hipotēzi Saule varētu izstarot enerģiju aptuveni 100 miljonus gadu. Atklājot Zemes radioaktivitāti, kļuva skaidrs, ka Zemes garoza ir vairākus miljardus gadu veca, līdz ar to V. Tomsona hipotēze bija vērtējama kā apšaubāma. Problēmas atrisinājumu deva kodolprocesu atklāšana. Ernests Rezerfords aprakstīja sakarību starp radioaktivitāti un kodolu transformāciju. Arturs Stenlijs Edingtons secināja, ka zvaigznes iekšienē ķīmiskie elementi sadalās un pārveidojas citos ķīmiskajos elementos, izdalot enerģiju. Kad spektroskopiskie pētījumi konstatēja ūdeņraža lielo īpatsvaru Saules ķīmiskajā sastāvā, kļuva skaidrs, ka šim elementam ir īpaša loma. 1938. gadā Hanss Bēte aprakstīja Saules dzīlēs noritošo protonu-protonu ciklu.
Žižkovas "Viktoria"
Vēsture
Komandu 1903. gadā nodibināja studentu grupa no Zižkovas mazpilsētas (kopš 1922. gada daļa no Prāgas). Viktoria lielākie panākumi bija starpkaru periodā — līdz 1948. gadam tas bija trešais panākumiem bagātākais Čehoslovākijas klubs, uzvarot Čehoslovākijas čempionātā 1928. gadā un ieņemot otro vietu 1929. gadā. Pēc Otrā Pasaules kara un komunisma ēras sākuma 1948. gadā tas izkrita no augstākās līgas un līdz 1993. gadam spēlēja zemākajās līgās. Viktoria veiksmīgi spēlēja periodā no 1993. līdz 2003. gadam, četrreiz piedaloties Eiropas kausu sacensībās un divreiz ieņemot trešo vietu vietējā čempionātā (2002., 2003.).
FileMaker
FileMaker ir attīstījies no DOS lietotnes, bet pēc tam tika izstrādāta galvenokārt Apple Macintosh. Kopš 1992. gada tā ir pieejama Microsoft Windows, Mac OS, un to var izmantot heterogēnā vidē. FileMaker serveris darbojas Linux operētājsistēmā, bet Linux atbalsts tika pārtraukts līdz ar 7 FileMaker, un serveris pašlaik darbojas tikai uz Windows vai Apple serveriem.
Sekss
Seksuālie kompleksi
Literatūrā ar nozīmi seksuālais komplekss apzīmē personas negatīvās emocijas (neapmierinātības sajūtu, bailes, grēku), kas saistītas ar dzimumsakariem. Seksuālajam kompleksam ir liela nozīme un dažreiz arī tieša ietekme uz dzimumdzīvi un uzvedību.
Piens
Pārtikas produkts cilvēkiem
Ar jēdzienu piens apzīmē arī baltus šķidrumus, ko iegūst no sojas pupiņām, rīsiem, mandelēm un kokosriekstiem. Pat atvemtais šķidrums, ko izstrādā gremošanas trakta augšgalā esošie kakla dziedzeri un ko baloži baro saviem mazuļiem, tiek dēvēts par "guzas pienu", kaut arī tam ir maz saistības ar zīdītāju pienu.
Uzturvērtība un veselības aspekti
Nesenā Hārvarda Sabiedrības veselības skolas zinātnieku atzinumā par kalcija uzņemšanu un piena ietekmi uz veselību secināts, ka piens nav labākais kalcija avots un to ieteicams aizstāt ar augu izcelsmes kalcija avotiem (kacenkāpostiem, krokoto lapu kāpostiem, pupiņām un citiem pākšaugiem u.c.). Pētnieki minējuši vairākus iemeslus, kādēļ no piena ieteicams izvairīties: laktozes nepanesība, augsts piesātināto tauku saturs, iespējams olnīcu vēža un prostatas vēža risks.
Piena piesārņotāji
Ja neievēro trauku mazgāšanas un dezinfekcijas instrukciju, mazgāšanas līdzekļu atliekas no nepietiekami rūpīgi izskalotiem traukiem, iekārtām un cauruļvadiem nokļūst pienā. Ja piena sastāvā ir nevēlami ķīmiskie savienojumi, piena pārstrāde skābpiena produktos un sierā ir apgrūtināta vai neiespējama.
Šanhaja
Vēsture
Ekonomiskās reformas Šanhajā tika ieviestas sākot no 1991. gada (vēlāk, kā citur Ķīnā), un pilsēta attīstījās ļoti strauji.
European Hit Radio Top 100 (2002)
Top 100 sastādīšanas princips
European Hit Radio Top 100 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām tiek noteiktas populārākās 100.
Noteca
Noteca (poļu - Noteć, vācu - Netze, latīņu - Natissis) - upe Polijā - Vartas labā krasta pieteka. Līdzenumu upe, sākas Kujāvijā un tek pa Lielpolijas zemieni, līdz netālu no Gožovas Velkopolskas ietek Vartā.
Zolitūde
Daudzstāvu dzīvojamā apbūve
Zolitūdes paneļēku būvniecību uzsāka 1985. gadā. Apbūvei raksturīgs Latvijā izstrādātais projekts "119. sērija". Ēkas ir regulāri vērstas cita pret citu un savstarpēji saistītas, tādējādi veidojot ēku grupas. Zolitūdes apbūvei raksturīgs, ka ēkas tika būvētas, dažādojot stāvu skaitu sekcijās, kur akcenti ir torņēkas, rezultātā veidojot bagātīgu rajona kopsiluetu — dzīvojamās ēkas no 6 līdz 16 stāviem un sabiedriskās ēkas.
Siņicina iela
Siņicina iela ir viena no īsākajām Rēzeknes ielām, tās garums ir 120 metri. Iela atrodas pilsētas Dienvidu rajonā. Iela klāta ar asfaltbetona segumu. Lai gan Siņicina iela ir viena no īsākajām ielām pilsētā, tā nes nozīmīgu vecticībnieku kultūras mantojumu Rēzeknē. Šeit 19. gs. vidū izveidojās vecticībnieku kopiena, vēlāk, uzceļot dievnamu draudzes vajadzībām. Arī šodien šeit slejas vecticībnieku koka dievnams ar greznu koka torni, kurā atrodas 5 tonnas smags zvans.
Pitkērna
Salas iedzīvotāji ir britu kuģa Bounty apkalpes pēcteči.
Forticom Grupa
Videogaga
Konsultācijas reklāmdevējiem par Videogaga.lv sniegtajām iespējām sniedz Progression — Forticom Grupas interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot Forticom Grupas lokālos sociālos tīklus Centrāleiropā, Austrumeiropā un Krievijā — One.lt, Videogaga.lt, Odnoklassniki.ru, Nasza-klasa.pl, kuros ir vairāk nekā 55 miljoni reģistrēto lietotāju.
2012. gada Eiropas čempionāta futbolā kvalifikācija
Kvalifikācijas grupas
Komandas pozīciju kvalifikācijas apakšgrupā nosaka pēc šādiem kritērijiem:
Play-off kārta
Otro vietu ieguvēji aizvadīja papildus play-off spēles par 4 atlikušajām finālturnīra vietām.
🇧🇦 bosnia and herzegovina 2-6  (0-0;2-6)
Tjudoru dinastija
Tjudori (House of Tudors) bija velsiešu Tvudoru (Twddur) dzimtas valdnieki, karaļu dinastija Anglijas Karalistē (ieskaitot Velsu un Īriju) (1485-1603).
Benediktiešu ordenis
Svētais Benedikts
Tā kā sv. Benedikta regula neparedzēja centralizētu struktūru, kas apvienotu vienā sistēmā klosteru un kopienu grupas, līdz 9. gadsimtam klosteri, kas dzīvoja saskaņā ar šo regulu, bija autonomi. 10.–11. gadsimtā ordenis piedzīvoja būtiskas iekšējās reformas: izveidojās klosteru kongregācijas, atšķēlās, izveidojot jaunus ordeņus, cistercieši un kamaldulieši, īstenota t. s. Klinī reforma (kas pārreglamentēja mūku dzīvi kopienās).
Komandleitnants
Dažās citās valstīs (Vācijā, Francijā, Spānijā) komandleitnanta pakāpei atbilst korvetes kapteinis. Krievijas, PSRS analogs ir 3. ranga kapteinis (капитан 3-го ранга),
Gūtmaņa ala
Vēsture
Pēc ģeologa Ojāra Āboltiņa pētījumiem, ala sākusi veidoties pēcledus laikmetā pirms apmēram 10 000 gadu trešajā Gaujas virspalu terasē sufozijas ietekmē, ūdeņiem iegraužoties Gaujas svītas devona smilšakmeņos (vidusdevona augšdaļa vai augšdevona apakšdaļa), bet pašreizējo izskatu ala ieguvusi pirms aptuveni 2000 gadiem.
Pirmos alas uzmērījumus 18. gadsimta pašās beigās veicis un publicējis dabaszinātnieks Jakobs Benjamins Fišers, izmērot, ka ala ir 30 pēdu (9 m) augsta, aptuveni tikpat plata un 45 pēdas (14 m) dziļa. 1912. gada ceļvedī minēts, ka agrāk alas sienā bijis redzams 1521. gada ieraksts ar iniciāļiem „HDOM in IUI 19”, taču līdz mūsdienām senākie daļēji saglabājušies ir 1668. un 1677. gada grebumi augstu pie griestiem alas labajā velvē „<<GEORG CONRAD Von VNGER STERNBERG 1668>>” un „ANNA MAGDALENA Von TIESENHAVSEN ANNO 1677”. Par seno līvu un baltu uz alas sienām atstātajiem burtiem ziņu nav un līdz mūsdienām tie nav saglabājušies, tomēr līdz pat 19. gadsimta sākumam Gūtmaņa ala bijusi kulta vieta, kur slepus nestas monētas un apģērbu gabali, kas ziedoti dieviem.
Multikolinearitāte
Tā, ka multikolinearitāte ir daudzpusīgs jēdziens, tad grūti arī atrast tādu raksturojumu, kas būtu labāks par visiem pārējiem. Pašreiz vēl nav izdomāta metode, ka mērīt multikolinearitāti precīzi, tāpēc tiek izstrādāti tā saucamas empīriska pieejas, t.i. matemātiskie raksturojumi.
Ja korelācija starp diviem jebkuriem prediktoriem, tad var rasties problēma ar multikolinearitāti. Nedrīkst pieļaut lai korelācijas starp prediktoriem būtu stiprāka nekā starp prediktoru un atkarīgo mainīgo.
Nīštates miera līgums
Nīštates miera līgums, arī Nīštades miera līgums (de, ru) vai Nīstades miera līgums (sv), bija miera līgums starp Krievijas caristi un Zviedrijas karalisti, kas izbeidza Lielo Ziemeļu karu starp šīm valstīm. Diplomātiskās sarunas no Krievijas puses veda Jakobs Brūss (Bruce) un Heinrihs Ostermans, bet no Zviedrijas puses Johans fon Liliensteds (Lilienstedt) un Oto Strēmfelts (Strömfelt).
Šumskas rajons
Rajona Veliki Dederkalu ciemā dzimis poļu sabiedriskais daebinieks Hugo Kollontajs (Hugo Kołłątaj, 1750-1812).
Wait a Minute
Vietas topos
Wait a Minute sasniedza 23. vietu Billboard Pop 100 topā. Drīz pēc tā izdošanas ASV,, singls tika izdots Austrālijā un vēlāk, martā, Vācijā. Austrālijā singls sasniedza sešpadsmito vietu, kļūstot par Pussycat Dolls sesto singlu, kas iekļuvis top 20 un pirmo no grupas singliem, kas nav iekļuvis top 10. Jaunzēlandē Wait a Minute sasniedza 24. vietu, Vācijā un Polijā singls sasniedza top 30, bet Austrijā un Šveicē top 50. Rumānijā singls kļuva par ievērojamu hitu, sasniedzot pirmo vietu. Wait a Minute ir pēdējais singls un videoklips, kurā redzama un dzirdama grupas bijusī dalībniece Karmīte Bašara.
Nacionālisms
Nacionālisms un romantisms
Nacionālisms cieši saistīts arī ar romantismu, it sevišķi Vācijā, kur bieži šie jēdzieni nav nošķirami. Abi šie domas virzieni uzskata, ka tieši caur vēsturi ir izprotama pagātne un plānojama nākotne. Par vienu no spilgtākajiem domātājiem uzskatāms Johans Gotfrīds Herders, kuru par pamatlicēju var uzskatīt kā vācu nacionālisti, tā romantisti. Herdera 1784.—1791. gadā iznākušais darbs Idejas par cilvēces vēstures filozofiju runā par „tautas garu”, kas ir brīnišķīgs un neizskaidrojams, neviena nācija nav pielīdzināma citai, turklāt nācijas raksturs ir nemainīgs laika gaitā. Tomēr nešaubīgi notiek tautu attīstība, tā ir kā viena ķēde, kurā katrs posms ir saistīts ar cirtu, gan iepriekšējo, gan nākamo. Viņš uzskatīja, ka civilizāciju veido nevis starptautiskā elite, bet gan vienkāršā tauta. Taču Herders nekādā ziņā neizceļ kādas tautas pārākumu, gluži otrādi, ikvienas tautas pienākums ir kopt savas savdabīgās tradīcijas.
Akrokantozaurs
Akrokantozauri (tulkojumā garā mugurkaula ķirzaka) ir teropodu apakškārtas ģints, kuri vidējā krīta perioda laikā (pirms aptuveni no 125 līdz 100 miljoniem gadu) dzīvoja tagadējas Ziemeļamerikas teritorijā. Kā jau tās ir lielākajai daļai dinozauru ģintīm, pagaidām ir atrasta tikai viena suga A. atokensis, kura ietilpst tajā. Tā fosilijas ir atrastas ASV štatos Teksasā un Oklahomā. Kā arī daži tā fragmenti ir atrasti tālu austrumos, Mērilendā.
Akrokantozaurs bija divkājains plēsoņa, un, kā jau tā nosaukums norāda, šīs dinozaurs ir pazīstams ar to, ka tam bija garš mugurkauls, kas sastāvēja no daudziem skriemeļiem. Mugurkaulam piestiprinātie muskuļi iespējams bija tik spēcīgi, ka tas spēja noturēja gan akrokantozaura masīvo kaklu, gan muguru, gan gurnus. Akrokantozaurs spēja sasniegt 12 metru garumu un tā masa bija aptuveni 2,4 tonnas.
Latvijas futbola izlase 1995. gadā
Visa gada garumā Latvijas izlase turpināja dalību 1994. gadā iesāktajā 1996. gada Eiropas čempionāta kvalifikācijas turnīrā. Gada pirmajās divās kvalifikācijas turnīra spēlēs Latvija piedzīvoja zaudējumus Austrijai (0-5; smagākais Latvijas izlases zaudējums kopš neatkarības atgūšanas) un Ziemeļīrijai (0—1). Taču atlikušajās 5 spēlēs Latvija spēlēja krietni veiksmīgāk. Vispirms jūnijā Latvija izbraukumā piekāpās Portugāles izlasei, spēles gaitā no rezultāta 0—3 panākot 2—3. Tālāk sekoja trīs uzvaras pēc kārtas — izbraukumā tika uzvarēta Ziemeļīrija ar 2-1, tad savā laukumā Latvija pārspēja Austriju (3—2) un Lihtenšteinu (1—0). Uzvara pār Austriju kļuva par Latvijas izlases pirmo nozīmīgāko uzvaru pār kādu spēcīgu komandu pēc neatkarības atgūšanas. Gadu un arī visu atlases ciklu Latvija noslēdza ar 1—2 Dublinā zaudējot Īrijai. 1995. gadā par Latvijas izlases uzbrukuma līderi kļuva Vīts Rimkus, kurš gadu noslēdzošajās 5 spēlēs guva 5 vārtus.
Spēles
🇱🇻 latvia: Raimonds Laizāns — Igors Troickis, Vitālijs Astafjevs, Mihails Zemļinskis (Vadims Mikuckis 66'), Jurijs Ševļakovs, Dzintars Sproģis, Oļegs Blagonadeždins, Valentīns Lobaņovs, Boriss Monjaks, Vladimirs Babičevs (Andrejs Štolcers 74'), Vitālijs Teplovs.
Himalaju melnais lācis
Himalaju melnais lācis ir ierakstīts Sarkanajā grāmatā un to medības ir aizliegtas kopš 1977. gada, bet joprojām malumedniecība nodara lielu postu Himalaju melno lāču populācijai.
Izskats un ieradumi
Himalaju melnais lācis kā visi Āzijas melnie lāči ir visēdājs un ēdīs visu, ko atradīs: zīles, riekstus, augļus, medu, saknes, kukaiņus, termītus un bišu kāpurus. Ja trūkst barības, tie var uzbrukt mājlopiem: aitām, kazām un liellopiem. Trīs gadu vecumā Himalaju melnais lācis sasniedz dzimumbriedumu. Februārī, kamēr lāči guļ ziemas miegu, mātītei parasti piedzimst 2 mazuļi.
Astoņstarainie koraļļi
Morfoloģija
Dižajam korallim kolonijas ārpuse izklāta ar mīkstu, spilgti sarkanu garozu, tā saukto cenosarku, kurā ir sniegbalti polipi. Garozas mezoglejā atrodas ļoti daudz spīkulu. Kolonijas iekšienē stiepjas nepārtraukta cilindriska kaļķa ass, kas arī ir sarkanā, retāk - sārtā krāsā. Šī ass veidojas, kopā saplūstot atsevišķām spīkulām, kas aizmetas jau kāpura stadijā. Katram atsevišķam ērģeļkoraļļu polipam apkārt veidojas skeleta caurule; šādas caurules savienojas kopā ar horizontāliem šķēršiem. Kolonijai augot, pakāpeniski veidojas jauni «stāvi» un kolonija iegūst saliktu daudzstāvu uzbūvi. Jūras spalvas kolonijai ir pamata ass, kuras augšdaļā ir sānzari. Uz pēdējiem atrodas atsevišķi polipi. Ar apakšgalu kolonija ir it kā iesprausta gruntī. Daudzas jūras spalvas veido raksturīgas dziļūdens faunas formas, piemēram, lielā, savdabīgā, kas sasniedz 1 m augstumu, sastopama lielā dziļumā Ziemeļatlantijā un Polārajā baseinā.
Viduslaiki
Viduslaiki ir Eiropas vēstures laika periods starp senajiem laikiem un jaunajiem laikiem, no 5. līdz 15. gadsimtam.
Saimniecība
Ja grieķu-romiešu saimniecības pamatā bija lauksaimniecība un aktīva tirdzniecība, tad Rietumeiropā tirdzniecība vēl ilgi bija maznozīmīga. Tas, ka bija izplatīta naturālā saimniecība, vēl nenozīmēja, ka nenotika nekāda apmaiņa ar produktiem vai pakalpojumiem. Tomēr, apmaiņai galvenokārt, bija bartera vai dāvinājuma raksturs. Tā, zemākajā sabiedrības līmenī dominēja naturālā maiņas tirdzniecība, kad, piemēram, kurpnieka izgatavotie apavi tika mainīti pret drēbnieka šūtajām drēbēm.
Politiskie faktori
Kristietība nebija vienīgais Eiropas rietumus apvienojošais faktors pēc Rietumromas impērijas sabrukuma. Ja tas būtu tā, būtu pieticis ar Romas pāvesta varu pār sabiedrību. Pēc kristīgās baznīcas aizvien skaidrākās sadalīšanās rietumu (katoļu) un austrumu (pareizticīgo) baznīcās 11. gadsimtā, tās viena otru ideoloģiski un politiski nemitīgi apkaroja.
Viduslaiku arhitektūra un māksla
Reliģijas iespaidā mākslā formas tika attēlotas nevis tādas, kādas tās bija, bet gan tādas, kādām tām vajadzēja būt. Viduslaiku sabiedrība neuzskatīja māksliniekus par īpašu fenomenu — tie bija tikai vieni no daudzajiem amatniekiem, kas darbojās savās cunftēs. Tikai XIV gs. tēlnieki, gleznotāji un juvelieri sāka nodalīties no celtnieku cunftēm un veidot pilsētās paši savas darbnīcas. Nodalījās "oficiālā" māksla, par kuru maksāja un kuru atbalstīja varas struktūras, un "tautas" māksla (lietišķā mūzika, mīlas lirika, teātra izrādes).
Jaša Heifecs
Karjera
1917. g. Heifecs tika iecelts par Phi Mu Alpha Sinfonia goda locekli. Tajā laikā viņam bija 16 gadu, iespējams, ka viņš bija jaunākais jelkad ievēlētais goda loceklis. 1925. gadā Heifecs kļuva par Amerikas pilsoni. Kad viņš Graučo Marksam (Groucho Marx) atklājis, ka jau no 7 gadu vecuma pelnījis sev iztiku kā mūziķis, otrais atbildējis: „Un es iepriekš domāju, ka tu esi vienkārši slaists.”